Komission asetus (ETY) N:o 713/93, annettu 26 päivänä maaliskuuta 1993, raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä annetun asetuksen (ETY) N:o 3478/92 muuttamisesta viljelyilmoitusten osalta



Virallinen lehti nro L 074 , 27/03/1993 s. 0040 - 0041

Suomenk. erityispainos Alue 3 Nide 48 s. 0254

Ruotsink. erityispainos Alue 3 Nide 48 s. 0254



KOMISSION ASETUS (ETY) N:o 713/93, annettu 26 päivänä maaliskuuta 1993, raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä annetun asetuksen (ETY) N:o 3478/92 muuttamisesta viljelyilmoitusten osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 27 artiklan, sekä katsoo, että tietyissä jäsenvaltioissa tuottajaryhmittymät ovat itse suorittaneet ensiasteen jalostuksen; raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(2), sellaisena kuin se on viimeksi muutettuna asetuksella (ETY) N:o 860/92(3), 3 artiklassa käyttöön otetusta järjestelmästä säädetään, että ensiasteen jalostus on mahdollista suorittaa viljelysopimuksen sijasta viljelyilmoituksen perusteella; asetuksessa (ETY) N:o 2075/92 ei enää säädetä tällaisesta mahdollisuudesta, tämän mahdollisuuden puuttuminen näyttää aiheuttavan siirtymäkauden ongelmia alalla; uudistuksen ja sen täytäntöönpanon välisen ajanjakson lyhyys tekee tämän kaupallisen käytännön nopean lakkauttamisen vaikeaksi; tämän vuoksi olisi komission asetusta (ETY) N:o 3478/92(4), sellaisena kuin se on viimeksi muutettuna asetuksella (ETY) N:o 648/93(5), muutettava siltä osin, että lupa ensiasteen jalostustoiminnan suorittamiseen olisi mahdollista antaa ainoastaan vuoden 1993 sadon osalta niille toimijoille, jotka ovat aiemmin käyttäneet tätä mahdollisuutta; olisi kuitenkin säädettävä tiukoista erityisvalvontatoimenpiteistä väärinkäytösten estämiseksi; nämä toimenpiteet olisi voitava panna täytäntöön mahdollisimman nopeasti, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 3478/92 5 a artikla seuraavasti: "5 a artikla 1 Kun tuottajaksi katsottu tuottajaryhmittymä suorittaa tupakalle asetuksen (ETY) N:o 3477/92 2 artiklan kolmannen luetelmakohdan mukaisesti ensiasteen jalostuksen, viljelysopimus on korvattava vuoden 1993 sadon osalta tilapäisesti kyseisen jäsenvaltion toimivaltaisille viranomaisille viimeistään huhtikuun 14 päivänä jätettävällä viljelyilmoituksella, jos ryhmittymä on asetuksen (ETY) N:o 727/70 3 artiklan 2 kohdan mukaisesti antanut tällaisen ilmoituksen vuoden 1989 sadosta alkaen tai sen jälkeen, mutta kaikissa tapauksissa ennen 20 päivää kesäkuuta 1992. 2 Viljelyilmoitukseen on sisällytettävä vähintään seuraavat tiedot: a) asianomaisen ryhmittymän nimi ja sen jäsenten nimet; b) viljelytodistuksia tai tapauksen mukaan kiintiötodistusta koskevat viitteet; c) tupakkalajike; d) tuotettava enimmäismäärä; e) se osa tuotannosta, jolle ryhmittymä suorittaa ensiasteen jalostuksen; f) täsmennetyt tuotanto- ja ensiasteen jalostuspaikat; g) ryhmittymän jäsenten viljelemät pinta-alat. 3 Tämän asetuksen viljelysopimuksia koskevia säännöksiä sovelletaan viljelyilmoituksiin soveltuvin osin. 4 Toimivaltaisen viranomaisen on viljelyilmoituksessa annettujen tietojen lainmukaisuuden tarkastettuaan erityisesti aiempien satovuosien tuotanto- ja jalostustiedot huomioon ottaen rekisteröitävä ilmoitus ennen toukokuun 1 päivää. 5 Toimivaltainen viranomainen vahvistaa toimenpiteiden valvomiseksi tarpeellisina pitämänsä erityiset edellytykset." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä maaliskuuta 1993. Komission puolesta René STEICHEN Komission jäsen (1) EYVL N:o L 215, 30.7.1992, s. 70 (2) EYVL N:o L 94, 28.4.1970, s. 1 (3) EYVL N:o L 91, 7.4.1992, s. 1 (4) EYVL N:o L 351, 2.12.1992, s. 17 (5) EYVL N:o L 69, 20.3.1993, s. 30